《送南京太常卿穆公玄庵致仕还山东》
明代·林文俊

先生海内称儒宗，气格不与俗人同。晚以著书为寔历，道着利人面已红。

今者抗疏辞天子，拂衣去伴商山翁。我歌送之感且叹，却惭羽翼在樊笼。

豫愁别后知音少，临分更为抚丝桐。曲终酒罢各分手，冷冷江上多清风。

作者简介：（ 1487—1536）明福建莆田人，字汝英，号方斋。正德六年进士。授编修，官至南京吏部右侍郎。谥文修。有《方斋诗文集》。